Pekka Mäkinen (jääkiekkoilija)

Pekka Mäkinen (s. 5. kesäkuuta 1949 Tampere) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1966–1980 ja voitti kaksi Suomen-mestaruutta.Jääkiekkokirja 2007–2008, s. 312

Mäkinen edusti pääsarjatasolla Tampereen Ilvestä, Tampereen Tapparaa ja Oulun Kärppiä. Hän pelasi SM-sarjassa ja SM-liigassa yhteensä 373 ottelua, joissa hänen tehopisteensä olivat 43 + 49 = 92 ja jäähymääränsä 175 minuuttia. SM-liigan pudotuspeleissä hän pelasi 17 ottelua, joissa tehopisteitä kertyi 2 + 3 = 5 ja jäähyminuutteja 16. Hän voitti kaksi Suomen-mestaruutta ja saavutti lisäksi neljä SM-hopeaa ja kaksi SM-pronssia.

Hänen poikansa Antti Mäkinen pelasi A-junioritasolle asti Tapparassa ja toimii nykyään NHL-otteluiden selostajana Viasat Hockey Finland -kanavalla.

 Lähteet 


 Viitteet 

Luokka:Suomalaiset jääkiekkoilijat
Luokka:Vuonna 1949 syntyneet
Luokka:Elävät henkilöt